Abdul Ghani Bin Othman - Wikipedia

# Abdul Ghani Bin Othman

### Dari Wikipedia Bahasa Melayu, ensiklopedia bebas.

Abdul Ghani Bin Othman
Jawatan | Menteri Besar Johor
Tempoh khidmat | 1995 – kini
Timbalan |
Menurut |
Pengganti |
Parti politik |
Tarikh lahir |
Tempat lahir | Muar, Johor
Pekerjaan |
Agama | Islam
Pasangan |

Datuk Haji Abdul Ghani Bin Othman ialah bekas Menteri Belia dan Sukan Malaysia (1993 - 1995) dan sejak 1995, merupakan Menteri Besar Johor terkini.

Dilahirkan di Sungai Mati, Muar, Abdul Ghani memperoleh ijazah Sarjana Muda dalam Ekonomi (dengan Kepujian) pada tahun 1971. Beliau pernah menyandang jawatan Timbalan Menteri Kewangan Negeri Johor. Abdul Ghani dianugerahkan dengan ijazah kehormat Kedoktoran dalam Undang-undang oleh Universiti La Trobe di Victoria, Australia pada tahun 2 September 1998.

Memulakan perkhidmatan sebagai Menteri Besar yang ke-14 pada 3 Mei 1995. Tokoh yang dilahirkan pada 14 November 1946 ini merupakan anak kelahiran Muar, Johor. Mempunyai dua orang cahayamata hasil perkongsian hidup dengan Datin Paduka Profesor Dr. Jamilah Ariffin.Mempunyai kelulusan B. ECONS. (HONS) Latrobe, University of Australia dan Master of Political Economy dari University of Queensland.

Beliau merupakan bekas Dekan Fakulti Ekonomi dan Pentadbiran, Universiti Malaya. Seterusnya menjadi Ahli Dewan Negara dari Disember 1984 hingga Julai 1986. Beliau juga adalah Ahli Parlimen Ledang pada Ogos 1986. Pernah menjawat jawatan sebagai Timbalan Menteri Tenaga, Telekom dan Pos mulai Mei 1987 hingga November 1990. Kemudian sebagai Timbalan Menteri Kewangan pada November 1990 hingga 30 November 1993. Kemudian beralih ke Kementerian Belia dan Sukan sebagai Menteri dan mendapat jolokan sebagai ‘Bapa Rakan Muda’ kerana berjaya memperkenalkan program Rakan Muda yang mendatangkan faedah kepada golongan remaja dan belia. Beliau menjadi Menteri Belia dan Sukan hanya untuk empat bulan sahaja iaitu dari 1 Disember 1994 hingga Mac 1995. Atas sokongan rakyat , akhirnya beliau dipilih sebagai ADUN Kawasan Serom mulai Mac 1995 sekaligus menjadi Menteri Besar Johor.

Antara jawatan dalam parti yang disandangnya ialah Ketua Perhubungan UMNO Negeri, Ketua UMNO Bahagian Ledang, Presiden Anak Melayu Johor Wilayah Persekutuan/Selangor, Ahli Majlis Tertinggi UMNO Malaysia dan juga Pengerusi Biro Pendidikan UMNO Malaysia.

Pada tahun 1989, beliau dikurniakan pingat Seri Mahkota Johor (SMJ) oleh Baginda Sultan Johor. Pada tahun 1996 dikurniakan pingat DK(II) oleh Sultan Johor. Beliau pernah menerima anugerah dari Timesport sebagai Sport Toto Man of The Year Award pada 1994.

## [Sunting] Alamat rasmi

Alamat rasminya adalah di Pejabat Menteri Besar Johor, Tingkat 1, Bangunan Sultan Ibrahimm, 80250 Johor Bahru, Johor

## [Sunting] Jawatan

- 1993-1995: Menteri Belia dan Sukan Malaysia
- 1995 - kini: Menteri Besar Johor

## [Sunting] Pautan luar

- Laman web Jabatan Perdana Menteri Malaysia
- http://pmr.penerangan.gov.my/custom.cfm?name=lihatbiodatadetail.cfm&id=40

Diperolehi daripada "http://ms.wikipedia.org../../../a/b/d/Abdul_Ghani_Bin_Othman_f8be.html"

Kategori: Ahli politik Malaysia | Ahli politik UMNO | Menteri Besar Johor | Menteri Belia dan Sukan Malaysia

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari